# சென்னையின் வரலாற்று காலவரிசை

## 20ஆம் நூற்றாண்டு

- 1901: சென்னை நகரம் 70 சதுர கிலோ மீட்டர் பரப்பும்; 5,40,000 மக்கள்தொகையும் கொண்டிருந்தது.
- 1911: அரசு இராயப்பேட்டை மருத்துவமனை நிறுவப்பட்டது.
- 1914: குடிநீர் வழங்கல் மற்றும் வடிகால் அமைப்புகள் நிறுவப்பட்டது. தெரு விளக்குகள் அறிமுகப்படுத்தப்பட்டது. கீழ்பாக்கம் குடிநீர் பணிகள் துவக்கப்பட்டது. முதலாம் உலகப் போரின் போது ஜெர்மானிய போர்க்கப்பல் எம்டன், சென்னை மீது குண்டு வீசி தாக்கியது.
- 1917: சிம்சன் நிறுவனத்தினர் முதல் வானூர்தியை சோதனை முறையில் பறக்கவிட்டது.
- 1923: சென்னை நகரம் 80 கிமீ பரப்பளவிற்கு விரிவாக்கம் செய்யப்பட்டது.
- 1952: ஜவஹர்லால் நேரு விளையாட்டரங்கம் கட்டப்பட்டது. இரயில்பெட்டி இணைப்புத் தொழிற்சாலை பணியைத் துவக்கியது.
- 1953: அரசு பல் மருத்துவ கல்லூரி மற்றும் மருத்துவமனை நிறுவப்பட்டது.
- 1954: அடையாறு புற்றுநோய் மையம் அமைக்கப்பட்டது.
- 1956: காந்தி மண்டபம் கட்டப்பட்டது.
- 1957: இலங்கை தனது துணைத் தூதரகத்தை நிறுவியது.
- 1959: கிண்டி சிறுவர் பூங்கா நிறுவப்பட்டது. தற்போது அதனை கிண்டி தேசியப் பூங்காவாக விரிவுபடுததப்பட்டது. எல். ஐ. சி. கட்டிடம் கட்டப்பட்டது.
- 1960: கீழ்பாக்கம் மருத்துவக் கல்லூரி தனது பணியைத் துவக்கியது.
- 1961: மலேசியா தனது துணைத்தூதரகத்தை திறந்தது.
- 1965:ஆவடியில் கன ஊர்தி தொழிற்சாலை நிறுவப்பட்டது.
- 1966: ஜப்பான் தனது துணைத்தூதரகத்தை திறந்தது.
- 1967: சர் இவான் ஸ்டெட்போர்டு மருத்துவமனை நிறுவப்பட்டது.
- 1968: இரண்டாவது உலகத் தமிழாராய்ச்சி மாநாடு நடைபெற்றது. சென்னை மாகாணத்திற்கு தமிழ்நாடு எனப்பெயர் சூட்டப்பட்டது.
- 1971: கிண்டி பாம்புப் பூங்கா துவக்கப்பட்டது.
- 1972: சென்னைப் பெருநகர் வளர்ச்சிக் குழுமம் அமைக்கப்பட்டது.
- 1973: சென்னை மாநகராட்சி மன்றக் குழு கலைக்கப்பட்டது.
- 1974:கிண்டியில் இராஜாஜி மண்டபம் கட்டப்படடது. இந்திய அரசின் சென்னை தொலைக்காட்சி மையம் அமைக்கப்பட்டது. தாஜ் கோரமண்டல் விடுதி (14 ஏப்ரல்) கட்டப்பட்டது. தாஜ் குழுமத்தின் இரண்டாவது ஃபிஷர்மேன்ஸ் கோவ் விடுதி கட்டப்பட்டது.
- 1975: கிண்டியில் காமராசர் மண்டபம் கட்டப்பட்டது. வள்ளுவர் கோட்டம் கட்டப்பட்டது. ஐடிசி கிரான்ட் சோழா ஹோட்டல் (18 அக்டோபர்) கட்டப்பட்டது.
- 1976: தற்போதைய கலங்கரை விளக்கம் கட்டப்பட்டது.
- 1977: சென்னை குடிநீர் வழங்கல் மற்றும் வடிகால் வாரியம் அமைக்கப்பட்டது. கானகம், தரமணி, திருவான்மியூர், வேளச்சேரி, கோயம்பேடு, திருமங்கலம், வில்லிவாக்கம், எருக்கஞ்சேரி, கொளத்தூர், கொடுங்கையூர் ஊரகப் பகுதிகள் சென்னை மாநகராட்சியுடன் இணைக்கப்பட்டது.
- 1978: சங்கர நேத்ராலயா கண் மருத்துவமனை (6 செப்டம்பர்) நிறுவப்பட்டது.
- 1981: அடையார் கேட் ஹோட்டல் கட்டப்பட்டது.
- 1982: இந்து மிசன் மருத்துவமனை (5 டிசம்பர்) கட்டப்பட்டது.
- 1983: அறிஞர் அண்ணா விலங்கியல் பூங்கா, வண்டலூருக்கு மாற்றப்பட்டது. தனியார்துறையில் அப்போலோ மருத்துவமனை நிறுவனம் (செப்டம்பர், 11) திறக்கப்பட்டது.
- 1985: ஸ்ரீ இராமச்சந்திரா மருத்துவமனை (11 செப்டம்பர்) திறக்கப்பட்டது.
- 1987: சிங்கப்பூர் தனது துணை தூரதகத்தை திறந்தது. மெட்ராஸ் மிசன் மருத்துவமனை நிறுவப்பட்டது.
- 1988: பிர்லா கோளரங்கம் கட்டப்பட்டது. சென்னை மாநகராட்சி தனது முந்நுற்றாண்டு நிறைவுவிழாவைக் கொண்டாடியது. சென்னை மாநகராட்சி மண்டல அலுவலகங்களை அமைத்து அதிகாரப் பரவல் செய்தது. நகரத்தில் பத்து சதுக்கங்கள் அமைக்கப்பட்டது.
- 1990: அண்னாநகரில் சுந்தரம் மருத்துவமனை அறக்கட்டளை நிறுவப்பட்டது.
- 1995: ஆஸ்திரேலிய தனது துணை தூதரகத்தை நிறுவியது. 1996:மெட்ராஸ் நகரத்தின் பெயர் சென்னை என மாற்றப்பட்டது. 1998: கட்டிடத்தின் உச்சபட்ச உயரம் 40 மீட்டரிலிருந்து 60 மீட்டராக உயர்த்தப்பட்டது. 1999: மியாட் மருத்துவமனை நிறுவபப்ட்டது.